RCL เด้งแรง 20% ลุ้นผลงานไตรมาส 4/63 โตแจ่ม – ปี 64 กระฉูดต่อ
RCL เด้งแรง 20% ลุ้นผลงานไตรมาส 4/63 โตแจ่ม – ปี 64 กระฉูดต่อ
4 ม.ค. 2564

ผู้สื่อข่าวรายงานว่า ราคาหุ้น บริษัท อาร์ ซี แอล จำกัด (มหาชน) หรือ RCL ณ เวลา 14.35 น. อยู่ที่ระดับ 17 บาท บวก 2.80 บาท หรือ 19.72% สูงสุดที่ระดับ 17.20 บาท ต่ำสุดที่ระดับ 14.10 บาท ด้วยมูลค่าการซื้อขาย 470.54 ล้านบาท

ด้าน บล.กสิกรไทย ระบุในบทวิเคราะห์ฯแนะนำ “ซื้อ” หุ้น RCL ให้ราคาพื้นฐาน 15 บาท คาดผลตอบแทนที่ดีกว่าตลาดในช่วงครึ่งแรกของปี 2564 ด้วยแรงหนุนจากการเติบโตของกำไรที่แข็งแกร่งในไตรมาส 4/2563 และปี 2564 จากค่าระวางที่ปรับตัวสูงขึ้น เนื่องจากแรงกดดันด้าน supply และการส่งออกที่ฟื้นตัว
โดยคาดว่าการส่งออกโลกจะฟื้นตัวแข็งแกร่งในปี 2564 จากการกลับมาของกิจกรรมทางเศรษฐกิจ สืบเนื่องจากความพร้อมด้านวัคซีนต้านโควิด-19 รวมถึงอุปสงค์การตุนสินค้าหลังจากมีปริมาณสต็อกที่ต่ำในขณะนี้